gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3225, del 20-04-1998 (1998/2980)

Informació pública de l'aprovació inicial del Pla Especial Esportiu Recreatiu.
------------------------------------------------------------------------------

### Dades del document

Número de DOGV
:   3225

Data del DOGV
:   20-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2980


Organisme emissor
:   Ajuntament de la Torre d'en Besora

Tipus de document
:   Anunci

Informació pública de l'aprovació inicial del Pla Especial Esportiu Recreatiu. [1998/M2980]
  
En la sessió del Ple d'aquesta corporació municipal, realitzada en data 3 de març de 1998, es va acordar aprovar inicialment el Pla Especial de Caràcter Esportiu Recreatiu de La Torre d'En Besora.
  
La qual cosa se sotmet a informació pública de conformitat amb l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Els interessats rebran més informació sobre aquesta decisió plenària a les oficines municipals.
Diari Oficial de la Generalitat Valenciana


Sumari del DOGV 3156, del 07-01-1998 (1997/12616)

Recurs contenciós administratiu núm. 02/4385/1996. Notificació i citació a comparéixer.
---------------------------------------------------------------------------------------

### Dades del document

Número de DOGV
:   3156

Data del DOGV
:   07-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/12088


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/4385/1996. Notificació i citació a comparéixer. [97/Q12134]
  
La secretària general de la Conselleria d'Economia, Hisenda i Administració Pública fa saber:
  
Que la senyora M.ª Pilar Carrasco Díaz ha interposat el recurs contenciós administratiu número 02/4385/1996 davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 23 d'agost de 1996, del director general per a la Modernització de les Administracions Públiques, per la qual es modifica la classificació de diversos llocs de treball d'auxiliars administratius i auxiliars de gestió, i la incorpora a la relació de llocs de treball de la Conselleria d'Economia i Hisenda.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3167, del 22-01-1998 (1998/151)

RESOLUCIÓ de 15 de desembre de 1997, de la Universitat Jaume I, per la qual nomena, en virtut de concurs públic, la senyora María Cristina Campos Sancho professora titular d'universitat de l'àrea de coneixement de Llenguatges i Sistemes Informàtics.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3167

Data del DOGV
:   22-01-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/151


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 15 de desembre de 1997, de la Universitat Jaume I, per la qual nomena, en virtut de concurs públic, la senyora María Cristina Campos Sancho professora titular d'universitat de l'àrea de coneixement de Llenguatges i Sistemes Informàtics. [1998/M151]
  
D'acord amb la proposta formulada per la comissió constituïda per a jutjar el concurs públic convocat per la Resolució de la Universitat Jaume I de 31 de gener de 1997 per a la provisió de la plaça de professora titular d'universitat de l'àrea de coneixement de Llenguatges i Sistemes Informàtics (concurs número 35/1996), i tenint en compte que la concursant proposada compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar la senyora María Cristina Campos Sancho professora titular d'universitat en l'àrea de coneixement de Llenguatges i Sistemes Informàtics, adscrita al Departament d'Informàtica.
Diari Oficial de la Generalitat Valenciana


Sumari del DOGV 3184, del 16-02-1998 (1998/1055)

RESOLUCIÓ de 12 de desembre de 1997, de la Universitat Politècnica de València, per la qual nomena el senyor José María Cruz González, professor titular d'universitat de l'àrea de coneixement de Física Aplicada, adscrita al Departament de Física Aplicada.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3184

Data del DOGV
:   16-02-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/1055


Organisme emissor
:   Universitat Politècnica de València

Tipus de document
:   Resolució

RESOLUCIÓ de 12 de desembre de 1997, de la Universitat Politècnica de València, per la qual nomena el senyor José María Cruz González, professor titular d'universitat de l'àrea de coneixement de Física Aplicada, adscrita al Departament de Física Aplicada. [1998/M1055]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució d'11 de març de 1997 d'aquesta Universitat, plaça número 1/97, (codi 1688), (BOE de 3 d'abril de 1997), i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor José María Cruz González, amb document nacional d'identitat número 4548689, professor titular de la Universitat Politècnica de València, de l'àrea de coneixement Física Aplicada, adscrita al Departament de Física Aplicada.
Diari Oficial de la Generalitat Valenciana


Sumari del DOGV 3216, del 02-04-1998 (1998/2348)

Informació pública de l'estudi de detall, promogut per la Fundació Asilo San Juan Bautista, al passeig de la Petxina.
---------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2348


Organisme emissor
:   Ajuntament de València

Tipus de document
:   Anunci

Informació pública de l'estudi de detall, promogut per la Fundació Asilo San Juan Bautista, al passeig de la Petxina. [1998/M2348]
  
Per la Resolució d'Alcaldia número U-916, de 23 de febrer de 1998, s'ha disposat el següent:
  
Vista la documentació presentada per la Fundació Asilo San Juan Bautista, vist l'informe del cap del Servei de Planejament i amb el dictamen de la Comissió Informativa d'Urbanisme, de conformitat amb els articles 52, 45, 46, 57 de la Llei 6/1994, Reguladora de l'Activitat Urbanística, aquesta Alcaldia resol:
  
Primer
  
Sotmetre a informació pública, pel termini de 20 dies hàbils, mitjançant anuncis en un diari d'informació general editat a la Comunitat Valenciana i en el Diari Oficial de la Generalitat Valenciana, i després de remetre l'avís que disposa l'article 46.3 de la Llei Reguladora de l'Activitat Urbanística, el projecte d'estudi de detall, promogut per la Fundació Asilo San Juan Bautista, al passeig de la Petxina, amb l'efecte suspensiu de llicències, prescrit en l'article 57 de l'esmentada Llei 6/1994.
  
Segon
  
Sol·licitar informe de la Conselleria de Cultura, Educació i Ciència de conformitat amb l'article 20 de la Llei 16/1985, de 25 de juny, del Patrimoni Històric Espanyol.
  
Tercer
  
Notificar la present resolució a l'interessat i comunicar-la als diferents serveis.
  
I de conformitat amb el que estableixen els articles 46 i 52 de la Llei 6/1994 Reguladora de l'Activitat Urbanística, s'obri el període d'informació pública durant el termini de 20 dies, a comptar des del dia següent al de la publicació del present acord en els diaris corresponents, estant l'expedient a disposició del públic a les dependències del nou ajuntament, avinguda d'Aragó, planta baixa, Oficina d'Informació, en hores d'oficina.
Diari Oficial de la Generalitat Valenciana


Sumari del DOGV 3260, del 09-06-1998 (1998/4673)

Subhasta de l'adequació de vestidors i cafeteria i instal·lació d'ascensor al FP de Oliva.
------------------------------------------------------------------------------------------

### Dades del document

Número de DOGV
:   3260

Data del DOGV
:   09-06-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/4673


Organisme emissor
:   Conselleria de Cultura, Educació i Ciència

Tipus de document
:   Subhasta

Subhasta de l'adequació de vestidors i cafeteria i instal·lació d'ascensor al FP de Oliva. [1998/C4673]
  
La direcció territorial de Cultura i Educació de València de la Conselleria de Cultura, Educació i Ciència, ha resolt anunciar a subhasta, procediment obert, l'obra ressenyada a continuació:
  
1. Obra: adequació de vestidors i cafeteria i instal·lació d'ascensor al FP de Oliva.
  
- Pressupost tipus licitació: 46.855.191 pessetes.
  
- Termini d'execució: quatre mesos.
  
- Classificació requerida: grup C, subgrup 4, categoria d.
  
- Revisió de preus: no en porta
  
- Fiança provisional: 430.445 pessetes.
  
Aquesta obra ha estat declarada d'urgència per resolució d'aquesta Direcció Territorial de data 22 de maig de 1998.
  
- Fiança provisional: en la forma que determine la clàusula 6.3.4 del plec de clàusules administratives particulars.
  
- Exposició dels projectes: els projectes i plecs de clàusules administratives particulars es podran examinar als locals de la Direcció Territorial de Cultura i Educació, Negociat d'Obres i Subministraments, a l'avinguda de Navarro Reverter, número 2, planta 3.ª, de València, durant el període de presentació de proposicions, de les 09.00 a les 14.00 hores.
  
- Termini de presentació de proposicions: el període de presentació de proposicions començarà l'endemà de la publicació d'aquesta resolució en el Diari Oficial de la Generalitat Valenciana i acabarà després passats 14 dies naturals, a les 14.00 hores.
  
- Lloc de presentació de proposicions: serà al registre general de la Direcció Territorial de Cultura i Educació, a l'avinguda de Navarro Reverter, número 2, planta baixa, de València.
  
- Documentació que han de presentar els licitadors:
  
· Sobre A: proposició econòmica, en la forma determinada per la clàusula 6.2 del plec de clàusules administratives particulars.
  
· Sobre B: capacitat de contractar en la forma que determina la clàusula 6.3 del plec de clàusules administratives particulars.
  
- Obertura de proposicions:
  
El sobre B serà obert per la mesa de contractació el cinqué dia hàbil següent al dia que acabe el període de presentació de proposicions.
  
L'obertura de proposicions econòmiques, sobre A, la farà la mesa de contractació a la sala de reunions ubicada a l'avinguda de Navarro Reverter, número 2, planta tercera, de València, a les 12.00 hores del nové dia hàbil següent a aquell en què acabe el període de presentació de proposicions. Si algun d'aquests dos dies és dissabte, l'obertura es traslladarà al següent dia hàbil.
Diari Oficial de la Generalitat Valenciana


Sumari del DOGV 3181, del 11-02-1998 (1998/895)

Convocatòria per a l'elecció de consellers generals representants dels impositors.
----------------------------------------------------------------------------------

### Dades del document

Número de DOGV
:   3181

Data del DOGV
:   11-02-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/895


Organisme emissor
:   Caixa d'Estalvis i Préstecs de Carlet

Tipus de document
:   Convocatòria

Convocatòria per a l'elecció de consellers generals representants dels impositors. [1998/M895]
  
La Comissió Electoral de la Caja de Ahorros y Préstamos de Carlet, de conformitat amb el que disposa el Reglament del Procediment Regulador del Sistema de Designacions i Eleccions dels Òrgans de Govern d'aquesta entitat, convoca els compromissaris que figuren en la relació nominal definitiva, per a l'elecció de sis consellers generals i sis suplents, representants dels impositors.
  
La votació s'efectuarà en la seu central de l'entitat, avinguda de la Caixa d'Estalvis, número 1, de Carlet, el pròxim dia 9 de març de 1998, entre les 11.00 i les 17.00 hores, mitjançant votació personal i secreta dels compromissaris.
  
D'acord amb l'article 29 del reglament la relació nominal i el domicili dels compromissaris electorals quedarà a disposició dels interessats en les corresponents oficines de l'entitat fins al dia de l'elecció.
  
Les candidatures es presentaran a la Comissió Electoral per la persona que encapçale la llista, en qualsevol oficina de la caixa, dins del termini que finalitza el dia 23 de febrer d'enguany, a les 15.00 hores.
  
Els compromissaris hauran de presentar-se amb el document nacional d'identitat o documento que el suplisca, a satisfacció de la Mesa Electoral.
  
Per a major informació dels compromissaris existeix un reglament a la disposició d'aquests en qualsevol de les nostres oficines.
  
Carlet, 22 de gener de 1998.- El president de la Comissió Electoral: Joan Sancho Alario.
Diari Oficial de la Generalitat Valenciana


Sumari del DOGV 3293, del 24-07-1998 (1998/5632)

RESOLUCIÓ de 30 de juny de 1998, de la Universitat d'Alacant, per la qual es fa pública la composició d'una comissió jutjadora d'un concurs docent.
---------------------------------------------------------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5632


Organisme emissor
:   Universitat d'Alacant

Tipus de document
:   Resolució

RESOLUCIÓ de 30 de juny de 1998, de la Universitat d'Alacant, per la qual es fa pública la composició d'una comissió jutjadora d'un concurs docent. [1998/Q5632]
  
 En compliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designat el president i vocal secretari per aquesta Universitat, i fet el sorteig establert en l'article 6.6 de l'esmentat Reial Decret 1.888/1984, aquest Rectorat fa pública la composició de la comissió que ha de resoldre el concurs per a la provisió d'una plaça de professorat, convocat per Resolució d'aquesta Universitat de 20 de gener de 1998 (BOE d'11 de febrer) i que s'indica en l'annex d'aquesta resolució.
  
Aquesta comissió haurà de constituir-se en un termini no superior a quatre mesos comptadors des de la publicació d'aquesta resolució en el Boletín Oficial del Estado.
  
 Contra aquesta resolució els interessats podran presentar una reclamació davant el rector en el termini de 15 dies hàbils a partir de l'endemà de la publicació.
  
Alacant, 30 de juny de 1998.- El rector, en funcions: Salvador Ordóñez Delgado.
  
ANNEX
  
Comissió número 692
  
Cos a què pertany la plaça: professors titulars d'universitat. (A-2021)
  
Àrea de coneixement a què pertany: Ciència de la Computació i Intel·ligència Artificial.
  
Comissió titular
  
President: Ramón Luis Rizo Aldeguer Catedràtic d'universitat
  
Universitat d'Alacant
  
Secretari: Fernando Martín Rubio Catedràtic d'universitat
  
Universitat de Múrcia
  
Vocal: Pedro Jesús Burillo López Catedràtic d'universitat
  
Universitat Pública de Navarra
  
Vocal: M. Concepción Pérez Llera Professora titular d'universitat
  
Universitat d'Oviedo
  
Vocal: Daniel Borrajo Millan Professor titular d'universitat
  
Universitat Politècnica de Madrid
  
Comissió suplent
  
 President: Roque Marín Morales Catedràtic d'universitat
  
Universitat de Múrcia
  
Secretari: José Llorens Sánchez Catedràtic d'universitat
  
Universitat Politècnica de València
  
Vocal: Luis Alonso Romero Catedràtic d'universitat
  
Universitat de Salamanca
  
Vocal: Vicente Martín Ayuso Professor titular d'universitat
  
Universitat Politècnica de Madrid
  
Vocal: Margarita Bradley Delso Professora titular d'universitat
  
Universitat Complutense de Madrid
Diari Oficial de la Generalitat Valenciana


Sumari del DOGV 3398, del 22-12-1998 (1998/9959)

Rotlle d'apel·lació número 1.152/1997. Cèdula de notificació.
-------------------------------------------------------------

### Dades del document

Número de DOGV
:   3398

Data del DOGV
:   22-12-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/9959


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.152/1997. Cèdula de notificació. [1998/Q9959]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.152/1997, que prové del judici número 333/1993, del Jutjat de Primera Instància número 1 de Requena, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 16 de novembre de 1998
  
La Secció Novena de l'Audiència Provincial de València, sent-ne ponent José Baró Aleixandre, ha vist aquest rotlle d'apel·lació número 1.152/1997, que prové de les actuacions de judici de divorci, promogudes davant del Jutjat de Primera Instància número 1 de Requena, amb el número 333/1993, entre les parts; d'una, com a demandant apel·lant, la senyora Cristina Simón Martínez, representada pel procurador dels tribunals Sanz Benlloch, i, d'una altra, com a demandat apel·lat, en situació de rebel·lia, el senyor Rafael Atilio Igual, en virtut del recurs d'apel·lació interposat per la demandant, i ha intervingut així mateix el ministeri fiscal.
  
Decisió
  
Desestimem el recurs i confirmem íntegrament la sentència apel·lada dictada pel jutge de Primera Instància número 1 de Requena en les actuacions de què prové aquest rotlle, sense la imposició de costes d'aquesta alçada a l'apel·lant, la senyora Cristina Simón Martínez.
  
Notifiqueu aquesta resolució a les parts que han comparegut i, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Rafael Atilio Igual, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3209, del 24-03-1998 (1998/1753)

Concurs 98/03/24. Subministrament d'un equip complet de GPS.
------------------------------------------------------------

### Dades del document

Número de DOGV
:   3209

Data del DOGV
:   24-03-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/1753


Organisme emissor
:   Conselleria de Medi Ambient

Tipus de document
:   Concurs

Concurs 98/03/24. Subministrament d'un equip complet de GPS. [1998/X1753]
  
1. Entitat adjudicadora
  
a) Conselleria de Medi Ambient
  
b) Servei de Gestió Administrativa
  
c) Núm. d'expedient: 98/03/24.
  
2. Objecte del contracte
  
a) Subministrament complet de GPS
  
b) Lloc de lliurament: Serveis Territorials de València
  
c) Termini d'execució: 30 dies.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs.
  
4. Pressupost base de licitació
  
Import total: 4.274.571 pessetes.
  
5. Garanties
  
Provisional: 85.491 pessetes.
  
6. Obtenció de documentació i informació
  
a)\* Informació i obtenció de plecs: 386.59.25 i 386.59.26
  
\* Consulta de plecs: Conselleria de Medi Ambient; Servei de Gestió Administrativa
  
b) Carrer de l'Arquitecte Alfaro, núm. 39
  
c) València 46510
  
d) 386 59 26
  
e) Fax 386 50 75
  
f) Data límit d'obtenció de documents i informació: fins l'últim dia de presentació de proposicions.
  
7. Requisits específics del contractista
  
a) Classificació: no escau.
  
b) Altres requisits: els establits a la clàusula 8.4.c) del plec de clàusules administratives particulars.
  
8. Presentació de les ofertes
  
a) Data límit de presentació: fins les 14 hores del vint-i-sis dia natural comptador des de l'endemà al de la publicació d'aquest anunci en el Diari Oficial de la Generalitat Valenciana. Si coincideix en dissabte, es prorrogarà fins el primer dia hàbil següent.
  
b) Documentació que s'ha de presentar: sobre A amb la documentació general. Sobre B amb la proposició econòmica. Les ofertes econòmiques s'hauran d'adaptar al model establit en el plec de clàusules administratives.
  
c) Lloc de presentació
  
- Registre General de la Conselleria al c/ Arquitecte Alfaro, núm. 39, València
  
- Servei Territorial d'Alacant: c/ Churruca, 29
  
- Servei Territorial de Castelló: c/ Germans Bou, 47
  
d) Termini durant el qual el licitador estarà obligat a mantenir l'oferta: tres mesos des de l'obertura de proposicions econòmiques.
  
e) No s'hi admeten variants.
  
9. Obertura d'ofertes
  
Al lloc indicat en el punt 6 d'aquest anunci el desè dia natural a partir de la data límit de recepció d'ofertes, a les 12 hores, en acte públic. Si coincideix en dissabte, l'obertura es farà el següent dia hàbil.
  
10. Despeses de l'anunci
  
Seran a càrrec de l'adjudicatari.